Directoris del cau: Pots especificar múltiples línies de directori cau per escampar el cau per diferents particions del disc.

Directori és un directori principal on s'emmagatzemaran els fitxers d'intercanvi del cau. Si vols utilitzar un disc complet pel cau, llavors això pot ser el directori de muntatge. El directori ha d'existir i el procés Squid ha de poder-hi escriure. Squid NO crearà aquest directori per tu.

Mida és la quantitat d'espai al disc (Mb) per utilitzar sota aquest directori. Per defecte, és 100 Mb. Canvia-ho d'acord amb la teva configuració.

Dirs de 1ª nivell és el nombre de subdirectoris de primer nivell que es crearan sota Directori. Per defecte, és 16.

Dirs de 2ª nivell és el nombre de subdirectoris de segon nivell que es crearan sota cadascun dels directoris de primer nivell. Per defecte, és 256.

Mida mitjana d'objecte: Per defecte, 13 Kb. S'utilitza per estimar el nombre d'objectes que el cau pot gestionar.

Objectes per cubell: Per defecte, 50. Número objectiu d'objectes per cubell a la taula hash. Abaixant aquest valor s'incrementa el nombre total de cubells i també el ritme de manteniment de l'emmagatzematge.

No posis al cau les URLs de les ACLs: Per defecte, cap. Selecciona aquelles ACLs per a les quals no vols que Squid emmagatzemi dades al cau. Útil per definir un servidor web intern que no ha d'estar al cau.

Temps màxim al cau: Per defecte, 1 any. Aquest paràmetre defineix l'edat màxima d'un URL. Per exemple, posant-ho a '1 setmana', farà que els objectes s'esborrin si no han estat accedits en una setmana o més.

Temps cau de petició errònia Per defecte, 5 minuts. Alguns tipus d'errors (com ara "connexió rebutjada" i "404 No Trobat") es posen al cau en negatiu per un cert període de temps. Tingues en compte que això és diferent del cau negatiu de les consultes DNS.

Temps cau de consulta de DNS: Per defecte, 6 hores (360 minuts). Temps de vida (Time-to-live, TTL) del cau positiu de les consultes DNS reeixides. Si vols minimitzar l'ús de ipcache de Squid, posa-ho a 1, no a 0.

Temps cau de DNS erroni: Per defecte, 5 minuts. Temps de vida (TTL) del cau negatiu de les consultes DNS fallides.

Temps límit de connexió: Per defecte, 120 segons. No es pot confiar que alguns sistemes (sobretot Linux) cancel·lin degudament les peticions connect(2). Així doncs, el procés Squid força el seu propi temps límit en les connexions del servidor. Aquest paràmetre especifica quan ha d'esperar per completar la connexió.

Temps límit de lectura: Per defecte, 15 minuts. El temps límit de lectura s'aplica en connexions de la part del servidor. Després de cada read() reeixit, el temps límit s'ampliarà amb aquesta quantitat. Si no es llegeix cap dada altre cop després d'aquest interval de temps, la petició s'avorta i s'enregsitra amb ERR_READ_TIMEOUT.

Temps màxim de selecció del lloc: Per defecte, 4 segons. Per a selecció d'URN a URL d'URLs múltiples.

Temps límit de petició d'usuari: Per defecte, 15 minuts. El temps límit de lectura s'aplica en connexions de la part del servidor. Després de cada read() reeixit, el temps límit s'ampliarà amb aquesta quantitat. Si no es llegeix cap dada altre cop després d'aquest interval de temps, la petició s'avorta i s'enregsitra amb ERR_READ_TIMEOUT.

Temps màxim de connexió del client: Per defecte, 1 dia. El temps màxim que un client (fullejador) té permès de romandre connectat al procés cau. Això protegeix el cau de tenir molts sòcols (i per tant descriptors de fitxers) clavats en un estat CLOSE_WAIT des de clients remots que marxen sense tancar de forma adient (bé a causa d'un error de xarxa, bé a causa d'una mala implementació del client).

Temps màxim de tancament: Per defecte, 30 segons. Quan es rep SIGTERM o SIGHUP, el cau es posa en mode "pendent de tancament" fins que es tanquen tots els sòcols actius. Aquest valor és el temps de vida del tots els descriptors oberts en el moment del tancament. Tots els clients actius passat aquest temps rebran un missatge de temps límit.

Clients mig tancats: Per defecte, 'Activat'. Pot ser que alguns clients tanquin la part emissora de les seves connexions TCP, alhora que deixen les seves parts receptores obertes. De vegades, Squid no pot distingir entre una connexió TCP mig tancada i una de completament tancada. Per defecte, les connexions mig tancades es mantenen obertes fins que un read(2) o un write(2) sobre el sòcol retornen un error. Si canvies aquesta opció a 'Desactivat', Squid tancarà immediatament totes les connexions de clients quan read(2) retorni "no hi ha més dades per llegir".

Temps límit de persistència: Per defecte, 120 segons. Temps límit d'inactivitat pe connexions persistents de clients, servidors i altres proxys. Les connexions persistents es desactivaran si aquest valor és menor de 10 segons.

Repetidor WAIS: Per defecte, cap. Nom del host o adreça per reenviar-hi les peticions WAIS.

Port repetidor WAIS: Per defecte, cap. Port per reenviar-hi les peticions WAIS.