### Introducció

Les quotes són un sistema per controlar quant disc poden utilitzar els usuaris i els grups. Per cada sistema de fitxers, pots establir límits sobre quant espai de disc i quants fitxers pot tenir un usuari. Alguns sistemes Unix també et deixen limitar l'espai i els fitxers utilitzats pels membres d'un grup.

Només es poden establir quotes per als sistemes de fitxers Unix locals. Els sistemes de fitxers NFS muntats des d'altres sistemes utilitzen les quotes establertes al servidor (si n'hi ha). Els sistemes de fitxers no Unix (com per exemple, MS-DOS o ISO9660) no suporten quotes.

Per cada usuari es poden imposar quatre límits:

Límit lax de blocs
  El nombre de blocs de disc permesos abans de mostrar un missatge d'avís.
Límit estricte de blocs
  El nombre màxim de blocs que un usuari pot ocupar.
Límit lax de fitxers
  El nombre de fitxers permesos abans de mostrar un missatge d'avís.
Límit estricte de fitxers
  El nombre màxim de fitxers que un usuari pot tenir.

Els blocs de disc tenen una mida típica de 512 o 1024 bytes, depenen del sistema operatiu. En calcular les quotes, totes les mides de fitxers s'arrodoneixen al bloc més proper. Així doncs, un fitxer buit ocupa al menys 1 bloc.

Pel que fa a les quotes de fitxers, cada directori, dispositiu, enllaç simbòlic o fitxer normal, compta en el límit màxim de fitxers que un usuari pot tenir. Tècnicament, la quota de fitxers és una quota sobre els inodes.

### El Mòdul de Quotes de Disc

La pàgina principal d'aquest mòdul mostra una llista de sistemes de fitxers locals que poden suportar quotes. SI hi ha quotes activades per a un sistema de fitxers, llavors pots fer clic sobre el seu camí per veure les quotes de cada usuari. Si no, fent clic sobre `Activa les Quotes` activarà les quotes d'aquest sistema de fitxers.

El sistema Operatiu Linux no permet activar les quotes si no és que el sistema de fitxers té l'opció `Utilitza Quotes` activada al mòdul de Discs i Sistemes de Fitxers. Si cap dels teus sistemes de fitxers té aquesta opció activada, no en sortirà cap de llistat a la pàgina principal.

Sota la llista de sistemes de fitxers hi ha un botó per veure totes les quotes d'un usuari seleccionat. Aquest només es mostrarà si hi ha almenys un sistema de fitxers amb quotes d'usuari activades. Igualment, si hi ha almenys un sistema de fitxers amb quotes de grup activades, hi haurà un botó per veure totes les quotes d'un grup seleccionat.