Egyéni hitelesítőprogram: Alapértelmezés szerint nincs. Határozza meg a külső hitelesítő parancsát. Egy ilyen program beolvas egy "felhasználónév jelszó" tartalmú sort, majd "OK" vagy "ERR" visszajelzést ad, végtelen hurokban. Ha hitelesítőprogramot használ, gondoskodjon arról, hogy van egy proxy_auth típusú ACL-je is.

Amennyiben a hagyományos proxy-hitelesítést kívánja használni, úgy írja át ezt a sort a következőképp: /usr/bin/ncsa_auth /usr/etc/passwd. Feltéve, hogy az ncsa_auth telepítve lett a rendszerre.

A hitelesítőprogramok száma: Alapértelmezés szerint 5, feltéve, hogy engedélyezve lett a hitelesítés.

Jelszótárolás ideje: Meghatározza, hogy a Squid mennyi ideig rögzít egy sikeres bejelentkezést a gyorstárban, mielőtt újra meghívná a hitelesítőprogramot.

Felhasználók IP-kötésének ideje: Ha egy adott felhasználó két különböző IP-címről próbál bejelentkezni ez időtartam alatt, úgy a kérés elutasításra kerül. Ezzel megelőzhető, hogy a felhasználók megosszák egymás között a proxy-jelszavakat.

Ha a Squid 2.5-ös, vagy a fölötti verzióját használja, a fenti beállítási lehetőségeket egymástól függetlenül módosíthatja, különböző hitelesítési típusok (pl. Digest, NTLM) használatakor. Ha azonban a Webmin-t kívánja használni a proxy-felhasználók listájának szerkesztéséhez, úgy a Basic hitelesítést kell választania.