Aquest mòdul permet accedir a dispositius de disc compartits utilitzant el protocol iSCSI en altres sistemes o a la xarxa. Un cop s'ha connectat un dispositiu, es pot particionar, muntar o utilitzar per a RAID o LVM igual que un disc connectat localment.

Si el servidor iSCSI que penses fer servir necessita autenticació, primer ves a la pàgina d'Opcions d'Autenticació per establir l'usuari i la contrasenya a utilitzar en les subsegüents sessions.

Per adjuntar un nou dispositiu, ves a la pàgina de Connexions iSCSI i introdueix el nom de host o la IP del servidor SCSI al formulari del peu de la pàgina. Webmin trobarà els dispositius objectius disponibles al servidor especificat i et permetrà seleccionar-ne un o tots a connectar. Assumint que la connexió reïxi, es crearà un dispositiu SCSI local com ara `/dev/sdb` i estarà disponible als mòduls de Particions dels Discs Locals i Sistemes de Fitxers en Disc i en Xarxa.

Les connexions existents es poden eliminar marcant la casella del costat de les entrades a la pàgina de Connexions iSCSI i fent clic al botó Desconnecta. No és recomanable eliminar una connexió que estigui actualment muntada o utilitzada en un volum RAID o LVM.