Aquest formulari permet crear i opcionalment instal·lar una nova zona en aquest sistema. Has d'introduir almenys el nom de la zona, que ha de ser únic i format per lletres i números. Es pot seleccionar un directori de fitxers de zona, però normalment el directori per defecte és el millor.

Com que cada zona normalment necessita una interfície de xarxa privada per aquest servidor, pots introduir-ne l'adreça IP en aquest formulari i seleccionar la interfície real a la qual està vinculada. Totes les zones tenen automàticament una interfície loopback virtual com ara `lo0:1`, que no s'ha de configurar manualment.

Si tries d'instal·lar el programari del sistema de la zona després de crear-la, la nova zona estarà immediatament disponible per al seu ús. No obstant, si vols afegir o canviar directoris de paquets, pots triar no instal·lar-la ara, ja que això impedirà de fer aquests canvis.

En aquest formulari, també s'hi poden especificar els directoris de paquets a afegir abans d'instal·lar la zona. Els directoris `/lib`, `/platform`, `/sbin` i `/usr` sempre s'inclouen automàticament a les zones noves.