### Introducció a NFS

NFS és el protocol d'exportació de fitxers estàndard dels sistemes Unix. NFS permet que un sistema exporti un directori a través de la xarxa a un o més hosts, permetent així que els usuaris i programes d'altres hosts puguin accedir als fitxers exportats com si fossin locals.

Un servidor NFS és un sistema que exporta un o més directoris, mentre que un client NFS és un sistema que munta un o més directoris des d'un servidor. Un host pot un servidor NFS i un client d'altres servidors al mateix temps.

Un servidor controla quins clients poden muntar un directori exportat acarant l'adreça IP del client contra una llista de hosts permesos pel directori en qüestió. El servidor també pot designar una exportació com a només lectura per a certs clients.

Contràriament a altres sistemes de fitxers en xarxa, un client NFS no s'ha d'identificar en muntar un directori exportat. El servidor confia que el client està identificant els seus propis usuaris (bé amb credencials Unix, bé a través d'autenticació Kerberos 5) i està subministrant l'ID de l'usuari en accedir als fitxers exportats. Així doncs, és convenient que permetis l'accés només des de hosts clients en els quals pot confiar.